Kuntien valtionosuusjärjestelmän uudistamisen asiantuntija- ja laskentaryhmä

Aika Perjantaina 25.1.2013 klo 13:00 – 14:30

Paikka Valtiovarainministeriö, Mariankatu 9, kh. Jakovara

Osallistujat Läsnä Estynyt

Selvitysmies Arno Miettinen, VM, puheenjohtaja X

Neuvotteleva virkamies Markku Nissinen, VM X

Neuvotteleva virkamies Arto Salmela, VM X

Lainsäädäntöneuvos Marja Isomäki, VM X

Hallitusneuvos Arto Luhtala, VM X

Budjettineuvos Jouko Narikka, VM X

Neuvotteleva virkamies Merja Taipalus, VM X

Neuvotteleva virkamies Tanja Rantanen, VM X

Johtaja Mika Tammilehto X

(sijalla Matti Väisänen) X

Finanssineuvos Raimo Jämsén, STM X

Kehittämispäällikkö Sanna Lehtonen, Kuntaliitto X

Ylitarkastaja Ville Salonen, VM, sihteeri X

Asiantuntijana:

Erikoissuunnittelija Emmi Ranta, OKM X

1. Kokouksen avaus ja esityslistan hyväksyminen

Puheenjohtaja Arno Miettinen avasi kokouksen ja toivotti läsnäolijat tervetulleiksi. Hyväksyttiin kokouksen esityslista.

2 Edellisen kokouksen muistio

Hyväksyttiin muistio.

3 Uudistuksen eteneminen

Arno Miettinen kertoi Halke:n kokouksen valtionosuusuudistusta koskevasta käsittelystä, jossa Miettinen esitteli alustavia linjauksiaan. Halke oli merkinnyt asian tiedoksi ja todennut, että valmistelua voidaan jatkaa tältä pohjalta.

Miettinen esitteli uudistuksen alustavat linjauksensa. Alustavat linjaukset esitellään uudistuksen tukiryhmässä 6.2.2013 ja tämän jälkeen 12.2.2013 pidettävässä VM:n mediatilaisuudessa. Miettinen esittelee linjaukset myös 13. - 15.2.2013 kuntien talous- ja rahoitusfoorumilla. Lopullisen esityksen määräaika on vuoden 2013 lopussa.

Käytiin keskustelua linjauksista. Keskustelussa esille nousivat mm. lainvalmisteluaikataulu, 2. asteen koulutuksen mahdollinen siirto ns. yhteen putkeen ja lausuntomenettely. Hallituksen esitys on tarkoitus antaa lausuntokierrokselle alkuvuodesta 2014 ja eduskuntakäsittelyyn maaliskuussa 2014. Uuden valtionosuusjärjestelmän olisi tarkoitus tulla voimaan vuoden 2015 alusta. VM selvittää yhdessä OKM:n kanssa 2. asteen koulutuksen rahoituksen mahdollista siirtoa.

Todettiin, että uudistuksen valmistelua voidaan jatkaa linjausten pohjalta, mutta varsinaisia päätöksiä ei tehty.

4 Valtionosuusuudistukseen liittyvät selvitykset; tilannekatsaus

Miettinen kertoi, että THL:n ja VATT:n selvitykset uusista ikäryhmäpainoista ja sairastavuudesta valmistuvat syksyllä 2013, mutta alustavia tuloksia saataneen jo ennen kesälomakautta.

Arto Salmela kertoi lastensuojelukertoimen mahdollisesta uudistamisesta siten, että nykyisen huostaanottojen sijasta määräytymisperusteena käytettäisiin avohuollon asiakassuunnitelmien määrää. Mikäli suunnitelmien määrä tulisi valtionosuuden määräytymisperusteeksi, se todennäköisesti aktivoisi voimakkaasti sekä suunnitelmien tekemiseen että niiden määrän raportoimiseen. Tällainen muutos puolestaan ohjaisi panostamaan suunnitelmalliseen työhön ja tämä olisi yhdenmukainen suunta muun lastensuojelun kehittämisen kanssa. Asian valmistelua jatketaan.

5 Muut asiat ja seuraavat kokoukset

Seuraavan kokouksen ajankohta ilmoitetaan myöhemmin.

6 Kokouksen päättäminen

Puheenjohtaja päätti kokouksen klo 14.30.

sihteeri Ville Salonen

JAKELU Jäsenet ja varajäsenet

TIEDOKSI Ylijohtaja Päivi Laajala, VM

Johdon sihteeri Anu Martikainen, VM

Osastosihteeri Aija Sormunen, VM